CELEX: 62009CA0096
Language: fi
Date: 2011-03-29 00:00:00
Title: Asia C-96/09 P: Unionin tuomioistuimen tuomio (suuri jaosto) 29.3.2011 — Anheuser-Busch, Inc. v. Budějovický Budvar, národní podnik ja sisämarkkinoiden harmonisointivirasto (tavaramerkit ja mallit) (Muutoksenhaku — Yhteisön tavaramerkki — Asetus (EY) N:o 40/49 — 8 artiklan 4 kohta — Sana- ja kuviomerkin BUD rekisteröintiä koskeva hakemus — Väite — Maantieteellinen lähtöisyysmerkintä ”bud” — Lissabonin sopimukseen ja kahta jäsenvaltiota sitoviin kahdenvälisiin sopimuksiin perustuva suoja — Käyttö liike-elämässä — Merkki, jonka vaikutusalue on laajempi kuin paikallinen)

21.5.2011   
            
            
               FI
            
            
               Euroopan unionin virallinen lehti
            
            
               C 152/3
            
         Unionin tuomioistuimen tuomio (suuri jaosto) 29.3.2011 — Anheuser-Busch, Inc. v. Budějovický Budvar, národní podnik ja sisämarkkinoiden harmonisointivirasto (tavaramerkit ja mallit)
   (Asia C-96/09 P) (1)
   
   (Muutoksenhaku - Yhteisön tavaramerkki - Asetus (EY) N:o 40/49 - 8 artiklan 4 kohta - Sana- ja kuviomerkin BUD rekisteröintiä koskeva hakemus - Väite - Maantieteellinen lähtöisyysmerkintä ”bud” - Lissabonin sopimukseen ja kahta jäsenvaltiota sitoviin kahdenvälisiin sopimuksiin perustuva suoja - Käyttö liike-elämässä - Merkki, jonka vaikutusalue on laajempi kuin paikallinen)
   2011/C 152/04
   Oikeudenkäyntikieli: englanti
   
      Asianosaiset
   
   
      Valittaja: Anheuser-Busch, Inc. (edustajat: Rechtsanwalt V. von Bomhard ja Rechtsanwalt B. Goebel)
   
      Valittajan vastapuoli ja muu osapuoli: Budějovický Budvar, národní podnik (edustajat: asianajajat F. Fajgenbaum, T. Lachacinski, C. Petsch ja S. Sculy-Logotheti) ja sisämarkkinoiden harmonisointivirasto (tavaramerkit ja mallit) (SMHV) (asiamies: A. Folliard-Monguiral)
   
      Oikeudenkäynnin kohde
   
   Valitus ensimmäisen oikeusasteen tuomioistuimen (ensimmäinen jaosto) yhdistetyissä asioissa T-225/06, T-255/06, T-257/06 ja T-309/06, Budějovický Budvar vastaan SMHV ja Anheuser-Busch, 16.12.2008 antamasta tuomiosta, jolla tämä kumosi sisämarkkinoiden harmonisointiviraston (SMHV) toisen valituslautakunnan päätökset R 234/2005-2, R 241/2005-2, R 802/2004-2 ja R 305/2005-2, joilla oli hylätty valitukset väiteosaston päätöksistä hylätä Budějovický Budvar, národní podnikin tekemä väite sellaista hakemusta vastaan, joka koskee sanamerkin ”BUD” rekisteröintiä luokkiin 32 ja 33 kuuluvia tavaroita varten — Asetuksen (EY) N:o 40/94 8 artiklan 4 kohdan b alakohdan rikkominen
   
      Tuomiolauselma
   
   
               1)
            
            
               Euroopan yhteisöjen ensimmäisen oikeusasteen tuomioistuimen yhdistetyissä asioissa T-225/06, T-255/06, T-257/06 ja T-309/06, Budějovický Budvar vastaan SMHV — Anheuser-Busch (BUD), 16.12.2008 antama tuomio kumotaan siltä osin kuin ensimmäisen oikeusasteen tuomioistuin on yhteisön tavaramerkistä 20.12.1993 annetun neuvoston asetuksen (EY) N:o 40/94, sellaisena kuin se on muutettuna 19.2.2004 annetulla neuvoston asetuksella (EY) N:o 422/2004, 8 artiklan 4 kohdan tulkinnan osalta virheellisesti katsonut ensinnäkin, että kyseessä olevan merkin vaikutusalaa, joka ei voi olla pelkästään paikallinen, on arvioitava yksinomaan kyseisen merkin suoja-alueen laajuuden perusteella ottamatta huomioon sen käyttöä kyseisellä alueella, toiseksi, että mainitun merkin käytön arvioimisen kannalta merkityksellinen alue ei ole välttämättä merkin suoja-alue ja lopuksi, että samaa merkkiä ei välttämättä ole käytettävä ennen yhteisön tavaramerkin rekisteröintihakemuksen tekemispäivää.
            
         
               2)
            
            
               Valitus hylätään muilta osin.
            
         
               3)
            
            
               Yhdistetyt asiat T-225/06, T-255/06, T-257/06 ja T-309/06 palautetaan Euroopan unionin yleiseen tuomioistuimeen.
            
         
               4)
            
            
               Oikeudenkäyntikuluista päätetään myöhemmin.
            
         
      (1)  EUVL C 113, 16.5.2009.